Anno Domini MCDXL. Item die Potenciane virginis venerunt de Finlandia dominus et magister Olavus archipræpositus et dominus Holmwidus canonicus Aboensis, volentes habere personas utriusque sexus pro instituendo novo monasterio ibidem fundato et constructo, et exiverunt in profesto translacionis b. Birgitte versus Finlandiam ituri quatuor sorores, scil. Margaretha Kila, Katerina Dansdottr, Katerina Bænktzdottr et Christina Hannes dottr, et tres sacerdotes, videl. frater Johannes Bernardi, frater Clemens et frater Joh. Kyla, cum uno converso, videlicet frater Symone.